บินรวดเดียว 19 ชม.
สิงคโปร์ แอร์ไลน์ สร้างสถิติเที่ยวบินโดยสารเดินทางรวดเดียวระยะ 16,700 กม. ขึ้นบินจากสิงคโปร์ไปมหานครนิวยอร์กของสหรัฐฯบนเที่ยวบิน SQ22 ออกจากสิงคโปร์เวลา 23.35 น. คืนวันพฤหัสบดี 11 ต.ค.ตามเวลาท้องถิ่น ถึงมหานครนิวยอร์กเวลา 06.00 น. เช้าวันศุกร์ 12 ต.ค.ตามเวลาท้องถิ่นสหรัฐฯ หรือเวลาราว 18.00 น.วันเดียวกันตามเวลาสิงคโปร์ รวมบินเดินทาง 17 ชั่วโมง 25 นาที แต่ผู้คนต้องอยู่บนเที่ยวบินนี้รวมราว 19 ชั่วโมง,เที่ยวบิน SQ22 ผู้โดยสารทั้งหมด 161 ชีวิต ลูกเรือ 14 คน นักบิน 6 คน ใช้เครื่องบิน แอร์บัส A350-900 ULR ตัวถังเครื่องบินรุ่นนี้ส่วนใหญ่สร้างจากคาร์บอนไฟเบอร์ น้ำหนักเบา ผนวกเครื่องยนต์รุ่นใหม่ประหยัดเชื้อเพลิง 2 เครื่อง ทำให้เพิ่มระยะบินไกลที่สุดราว 18,000 กม.,การบรรทุกเชื้อเพลิงมากถึง 111 ตัน บินสูงระดับ 41,000 ฟุต ความเร็วเฉลี่ยกว่า 900 กม.ต่อชั่วโมง ชั้นที่นั่งผู้โดยสารไม่มีชั้นประหยัด เพราะเที่ยวบินระยะไกลต้องใช้เก้าอี้นั่งกว้างขวางพิเศษเพื่อความสะดวกสบายแก่ผู้โดยสาร ทำให้ถูกแบ่งเหลือเพียงชั้นนักธุรกิจ 67 ที่นั่ง กับชั้นประหยัดพิเศษ 94 ที่นั่ง รวม 161 ที่นั่ง ทั้งๆที่ปกติเครื่องบินรุ่นนี้แบกรับผู้โดยสารตามมาตรฐานทั่วไปถึงราว 320 ที่นั่ง,อาหารการกินบนเที่ยวบิน SQ22 มากมายเหลือเฟือมากกว่า 500 มื้อ ความบันเทิงพรั่งพร้อม มีภาพยนตร์ให้ผู้โดยสารเลือกชมหลายพันเรื่อง พนักงานผลัดเปลี่ยนหมุนเวียนบริการอย่างยิ้มแย้มเหมือนไม่รู้จักเหน็ดเหนื่อย,ย้อนกลับไปช่วงปี 2490 การเดินทางไกล ต้องใช้บริการบินแบบ เส้นทางจิงโจ้--The Kangaroo Route ตัวอย่างเที่ยวบินจากออสเตรเลียไปกรุงลอนดอน ต้องแวะเปลี่ยนเที่ยวบินหลายต่อในหลายประเทศ กว่าจะถึงที่หมายปลายทางกรุงลอนดอนอาจใช้เวลานานถึง 4 วัน,จริงๆแล้วเที่ยวบินรวดเดียวยาวนานที่สุดของโลกคือเมื่อปี 2548 บริษัทโบอิ้งใช้เครื่องบินรุ่น 777-200 LR สาธิตการบินจากฮ่องกงไปกรุงลอนดอนใช้เวลาถึง 22 ชั่วโมง 42 นาที แต่เที่ยวบินนั้นไม่ใช่เชิงพาณิชย์และมีผู้โดยสารเพียง 30 คน ใช้เส้นทางบินจากฮ่องกงข้ามมหาสมุทรแปซิฟิก ถึงฝั่งนครลอสแอนเจลิสของสหรัฐฯ บินข้ามสหรัฐอเมริกาจากฝั่งตะวันตกไปฝั่งตะวันออก ก่อนบินข้ามมหาสมุทร แอตแลนติกถึงฝั่งยุโรป และปลายทางกรุงลอนดอนของอังกฤษ,เที่ยวบิน SQ 22 ของสิงคโปร์ แอร์ไลน์ จึงถือเป็นก้าวใหม่สู่อนาคตการแข่งขันของเที่ยวบินระยะไกลรวดเดียว หวังตอบโจทย์กลุ่มนักท่องเที่ยวเดินทางยุคใหม่ที่ต้องการเดินทางไกลที่สุดด้วยเวลาสั้นที่สุด,อานุภาพ เงินกระแชง
สิงคโปร์ แอร์ไลน์ สร้างสถิติเที่ยวบินโดยสารเดินทางรวดเดียวระยะ 16,700 กม. ขึ้นบินจากสิงคโปร์ไปมหานครนิวยอร์กของสหรัฐฯ 
สิงคโปร์ แอร์ไลน์,สิงคโปร์ แอร์ไลน์ส,บินรวดเดียว,หน้าต่างโลก,อานุภาพ เงินกระแชง